16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1083 της 12/16 Σεπτ. 1981 (ΦΕΚ Α΄ 262) Περί συστάσεως Κλάδων και θέσεων Ιατρών και Οδοντιάτρων παρά τω Ταμείω Ασφαλίσεως Ξενοδοχοϋπαλλήλων (Τ.Α.Ξ.Υ.). Έχοντες υπ’ όψει: 1.Τας διατάξεις του άρθρ. 12 του Νόμ. 1096/1980 (ΦΕΚ 281/80 τ. Α΄) «περί ρυθμίσεως θεμάτων ιατρών του Ιδρύματος Κοινωνικών Ασφαλίσεων και άλλων τινών διατάξεων». 2.Τας διατάξεις της παρ. 3 του άρθρ. 20 του Π.Δ. 611/1977 «περί κωδικοποιήσεως εις ενιαίον κείμενον υπό τίτλον» Υπαλληλικός Κώδιξ» των ισχυουσών διατάξεων των αναφερομένων εις την κατάστασιν των υπαλλήλων του Δημοσίου και των Ν.Π.Δ.Δ.». 3.Την υπ’ αριθ. Δ.2652/66/80 (ΦΕΚ 497/80 τ. Β΄) Κοινήν απόφασιν του Πρωθυπουργού και Υπουργού Οικονομικών, «περί αναθέσεως αρμοδιοτήτων στους Υφυπουργούς Οικονομικών». 4.Την γνώμην του Δ.Σ. του ΤΑΞΥ διατυπωθείσαν κατά την υπ’ αριθ. 6/5.2.1981 συνεδρίασιν τούτου. 5.Την υπ’ αριθ. 712/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Κοινωνικών Υπηρεσιών και Υφυπουργού Οικονομικών, αποφασίζομεν. Κλάδος ΑΤ2 Ιατρών Άρθρ.1.-1.Παρά τω Ταμείω Ασφαλίσεως Ξενοδοχοϋπαλλήλων συνιστάται Κλάδος ΑΤ2 Ιατρών, περιλαμβάνων 10 θέσεις Ιατρών, διακρινομένας κατά βαθμούς, ως έπεται: 3 θέσεις επί βαθμοίς 3ω-2ω. 7 θέσεις επί βαθμοίς 7ω-4ω. Εκ των ως άνω θέσεων ορίζονται: 8 θέσεις Παθολόγων, μία (1) θέσις Παιδιάτρου, και μία (1) θέσις Οφθαλμιάτρου. 2.Ως προσόν διορισμού εις τον εισαγωγικόν βαθμόν (7ον) ορίζεται Πτυχίον Ιατρικής Σχολής της ημεδαπής ή ισότιμον Πτυχίον της Αλλοδαπής, άδεια ασκήσεως επαγγέλματος και άδεια τίτλου της οικείας ειδικότητος. 3.Ως ανώτατον όριον ηλικίας διορισμού, ορίζεται κατ’ εξαίρεσιν το 45ον έτος. Κλάδος ΑΤ3 Οδοντιάτρων Άρθρ.2.-1.Παρά τω Ταμείω Ασφαλίσεως Ξενοδοχοϋπαλλήλων συνιστάται Κλάδος ΑΤ3 Οδοντιάτρων, περιλαμβάνων 3 θέσεις Οδοντιάτρων, διακρινομένους κατά βαθμούς, ως έπεται: Μία (1) θέσις επί βαθμοίς 3ω-2ω. 2 θέσεις επί βαθμοίς 7ω-4ω. 2.Ως προσόν διορισμού εις τον εισαγωγικόν βαθμόν (7ον) ορίζεται Πτυχίον Οδοντιατρικής Σχολής ημεδαπής ή ισότιμον Πτυχίον της αλλοδαπής, άδεια ασκήσεως επαγγέλματος και άσκησις τούτου επί τριετίαν. 3.Ως ανώτατον όριον ηλικίας διορισμού, ορίζεται κατ’ εξαίρεσιν το 45ον έτος. Κατανομή θέσεων Ιατρών και Οδοντιάτρων Άρθρ.3.-(Κατανέμονται οι θέσεις των Ιατρών και Οδοντιάτρων μεταξύ των διαφόρων Υπηρεσιών του Ταμείου). Υφιστάμεναι θέσεις Ιατρών και Οδοντιάτρων Άρθρ.4.-Αι διατάξεις του παρόντος Δ/τος ως και αι κείμεναι τοιαύται περί βαθμολογικής και μισθολογικής εξελίξεως των ως άνω ιατρών, εφασρμόζονται και δια τους υπηρετούντας εις το Ταμείον Ασφαλίσεως Ξενδοχοϋπαλλήλων, ιατρούς, καταργουμένων εις το εξής των διατάξεων της παρ. του5 του άρθρ. 21 και της παρ. 7 του άρθρ. 22 (Υ.Α. 55804/1955 ΦΕΚ 174/55 τ.Β΄) του Καταστατικού του ως άνω Ταμείου. 